F'dak iż-żmien … f'dak iż-żmien … mill-blata (1) ta' l-ambone Jum wara jum ifawwar ilma bnin, Itaffi l-għatx, ifarraġ qlub mifluġa, Jaħsel u jdewwi l-ġrieħi tal-bnedmin. Silta u silta bil-ħlew ta' ilma ġieri, Bil-ġarr meqjus ta' leħen sta' ħamiem, Igelgel safi r-risq tal-bxara t-tajba, U jimla l-baħħ bi mħabba u bis-sliem. Minn ħofra oħra, ħalq ta' bir (2) sewdieni, Minn ħalq imħassar, kollu qżież w intiena, Jisbroffa s-semm taiż-żina u tal-mibegħda, Fejn jolqot joqtol kull tjubija u ħniena. Bħal serp jitkaxkar qalb il-ward u x-xtieli, Ilsiera jnissel bis-sura ta' ħelsien, Jaħfi l-imħuħ, l-għeruq tar-rieda jxejjen, Jaħlaq il-baħħ tar-ruħ … daż-żmien … daż-żmien. 1. riferenza għall-blata ta' Mosċ mnejn ħareġ l-ilma. 2. riferenza għal ideoloġiji moderni.